JohanHeinsen/ENO huggingface dataset:
Lolland-Falsters Stifts-Tidende, 1827-01-19
Ved Teneriffa (en af de canariske Øer havdes den 7de og 8de Novbr. f. A. et saa frygteligt Orkanveir, ledsaget af Skylregn, at de der boende ældste Folk ikke har oplevet dets Mage. Under dette Uveir steeg Vandet til en frygtelig Høide. Natten til den 8de forøgedes Jndbyggernes Skræk ved flere Skyepompers Bristen i Bjergene i Forbindelse med Jordrystelser. Fra Høiderne rev Vandet Huse, Træer og Liig af Mennesker og Qvæg ned i Dalene, som oversvømmedes. Disse Skrækscener vedvarede i 36 Timer, i hvilket Tidsløb flere Byer bleve ødelagte og omtrent 1000 Mennesker mistede Livet, foruden mange andre, der nu vanke om, lig de umælende Dyr, uden Huuslye og derhos uden Klæder og Næringsmidler. De ved denne ulykkelige Begivenhed strandede Skibe udgjøre 20, for størstedelen. spanske.
Lolland-Falsters Stifts-Tidende, 1827-01-19
J Litthauen have Skovene lidt meget derved, at den stærke Snee, som faldt i Novbr. f. A., saaledes betyngede Træerne, at de i en paafølgende Storm deels oprykkedes med Rode, deels knækkedes.
Lolland-Falsters Stifts-Tidende, 1827-01-19
Siden Nytaar har reen Vinterkulde indfunden sig i Christiania, hvor Fjorden var tillagt den 3die dennes.
Lolland-Falsters Stifts-Tidende, 1827-01-19
- J Stockholm har den indtrufne Frost foranlediget, at næsten ingen Brønd meere giver Vand.
Lolland-Falsters Stifts-Tidende, 1827-01-19
Allerede den 11te dennes var Skibsfarten paa Elben besværlig formedelst Driviis.
Lolland-Falsters Stifts-Tidende, 1827-01-19
Engelske og franske Skibe, saavel som den danske Brig Catharine Maria," ere opbragte til Montevideo. Sidstnævnte er condemmeret og solgt, fordi den ikke var værd at repareres. Samtlige Omkostninger ved den nordhollandske Canal skal beløbe sig til 90 Mill. Gylden, af hvilke Amsterdam betaler de Halve. Enhver enkelt Sluse skal have kostet omtrent 560,000 Gl. Ved denne Canal staaer Amsterdam umiddelbar i Forbindelse med hele Nordholland. J den senere Tid har en londonner Speculant i Statspapirer fundet Regning ved at betale 200 Pd. Sterl. ugentlig for Staffetter fra Paris. Ogsaa Dronningen af Spanien gjør sig mærkværdig i Literaturen. Hun har udgivet en Bønnebog. J Rusland er udgaaet et Forbud imod Jndførselen, af følgende tydske Blade og Tidsskrivter: 1) "Morgenblatte (i Stuttgart); 2) "Methusalem Müllers Zeitung, für die elegante Welt, (i Leipzig); 3) Kuhns Freimuthige" (i Berlin); 4) Gubitz's Gesellschafter (i Berlin); 5) Winklers Abendzeit." (i Dresden); 6) BrahnsMischellen der anslandischen Literatur (i Jena); 7) Pappes Lesefrüchte" (i Hamborg) og 8) "Cos" (i München).
Lolland-Falsters Stifts-Tidende, 1827-01-19
Udgiveren af den franske Coureer er af Politiet beskyldt for udtryk, der ansees fornærmelige imod Regjeringen og Ministeriet.
Lolland-Falsters Stifts-Tidende, 1827-01-19
J Grønningen døde i forrige Aar 2,844 Personer og fødtes 992 levende Børn og 74 dødfødte.
Lolland-Falsters Stifts-Tidende, 1827-01-19
En af 500 Personer bestaaende ved Frankfurt opdaget Spitsbubebande har paa flere Steder anrettet store Ulykker.
Lolland-Falsters Stifts-Tidende, 1827-01-19
J Paris anprises Brugen af Huer af Muldvarpeskind, som et Middel mod Tandpine.
Lolland-Falsters Stifts-Tidende, 1827-01-19
Jfølge Almanak des Spetacles for Aaret 1827 ere i Paris og paa sammes Grund 900 Skuespillere og Skuespillerinder, Dandsere og Dandserinder ansatte; i det hele øvrige Frankrig skal Tallet paa saadanne Personer ikke være fuldt det dobbelte heraf. De forskjellige Skuespilhuse i Paris rumme i alt 15,918 Personer. Man antager, at der daglig i Paris udgives for denne Fornøielse 20 til 25,000 Franker.
Lolland-Falsters Stifts-Tidende, 1827-01-19
Nylig er Grev Brahe, den ældste af Sverrigs nu levende Adelsmænd, afgaaet ved Døden i Stockholm. Han var beslægtet med Huset Wasa, følgelig med de fra Gustav den 1ste nedstammende svenske Konger. Hs. Majestæt Kongen og Hs. kongel. Høihed Kronprindsen, ledsagede hans Liig, som bares af Officiererne af Livgarden til Hest, til dets Hvilested.
Lolland-Falsters Stifts-Tidende, 1827-01-19
J Anledning af at nogle Bagere i Berlin havde leveret deres Brod alt for overdrevent smaat, improviserede en Skuespiller, som spillede Kandestøberdrengens Rolle i Holbergs politiske Kandestøber, følgende: Han skreg pludselig høit, og da Mesteren spurgte: "Hvad fattes Dig?" kom han løbende med Haanden for det ene Øie, og sagde grædende: "Aa Mester, hjælp mig, Vinduet gik op, og da blæste et Toskillings Franskbrød ind i mit ene Øie." Dette Jndfald blev belønnet med et uhyre Bravoraab.
Lolland-Falsters Stifts-Tidende, 1827-01-19
Jndenlandsk. En Candidatus Theologi P. A. Fenger vil nu udgive en Samling af Thomas Kingos Psalmer og aandelige Sange.
Lolland-Falsters Stifts-Tidende, 1827-01-19
J Gothersgaden No. 124, paa anden Sal, forfærdiges nu Krandse og Bouquets af Rødder.
Lolland-Falsters Stifts-Tidende, 1827-01-19
Corsorianerne have i denne Tid gjort et ædelt Brug, af Hr. Heibergs Vaudeville Kong Salomon og Jørgen Hattemager;" thi de have opført dette Stykke til Bedste for deres Byes Huusarme, hvorved indkom, Udgivterne fradragne, 69 Rbd. 76 s.
Lolland-Falsters Stifts-Tidende, 1827-01-19
Den 7de dennes druknede ved Randers en 8 Aars Dreng, som uforsigtig havde vovet sig ud paa Jsen. Tvende andre Drenge slap ogsaa igjennem; men bleve reddede. Paa Viborg Søe indtraf samme Dag et lignende ulykkeligt Tilfælde med en 13 Aars Dreng, som paa Skøiter var kommen for nær til det aabne Vand ved Tugthusets Vaskerhuus.
Lolland-Falsters Stifts-Tidende, 1827-01-19
J Kirkeaaret 1826 ere i Fyens Stift copulerede 1,230 Par, fødte af Mandkjøn 2,236, af Qvindekjøn 2,154, hertil uægte 575, i alt 4,965, døde af Mandkjøn 1,696, af Qvindekjøn 1,690, i alt 3,386, altsaa 1,579 flere Fødte end Døde. Jblandt de Fødte ere 39 Par Tvillinger. Et Misfoster født, som lever; et Barn født meget vanskabt, men levede kun 6 Dage.
Lolland-Falsters Stifts-Tidende, 1827-01-19
Jblandt de Døde ere 193 Dødfødte og 1,402 ere bortdøde i en Alder under 10 Aar. 428 have opnaaet en Alder fra 70 til 80 Aar, 289 en Alder fra 80 til 90 Aar, 49 en Alder fra 90 til 100 Aar, og 1 blev over 100 Aar gammel. 3 Mennesker ere døde pludselig; 1 Mand er funden død paa Marken og 1 funden opkastet fra Havet. 23 Mennesker ere druknede, deels paa Søen, deels i Ager, Vandsteder, Tørve og Leergrave; 4 druknet ved at falde i en Brønd og 1 ved at falde i en Gaardpuus; 1 Mand død ved at falde af en Vogn, og 1 anden ved at falde af en Hest; 1 Mand dræbt ved med Krudt at sprænge et Træe i Skoven; i dræbt ved et Vaadeskud, 2 omkomne ved Jldebrand; 1 knust ved et Træes Fald i Skoven; 1 Mand stanget ihiel af en Tyr; 1 Barn knust af en Møllesteen, som faldt om paa det; 1 Dreng ihielslaaet af en Hest, og 1 Mand dræbt ved løbske Heste. 9 Mennesker have hængt sig selv; 1 qvalt sig selv, og 2 druknet sig selv, af hvilke dog den ene i Vildelse.
Lolland-Falsters Stifts-Tidende, 1827-01-19
Nyborg. Sidstafvigte 2de Decbr. gik her Jomfrue Sine Moses af den mosaiske Troesbekiendelse over til den evangelisk-lutherske Kirke. Velærværdige Hr. Pastor Nyholm, som forud havde underviist hende, begyndte denne høitidelige Handling med en meget skjøn og fyndig Tale, hvori han gjorde hende opmærksom paa sit vigtige Foretagende, og hvilket stort Gode Jesu fuldkomne Relegion er for Menneskene. Da hun ved den paafølgende Overhørelse havde godtgjort, at hun var vel oplyst og besad fornuftig Kundskab i Religionen, sluttede Hs. Velærværdighed sin Tale med en hjertelig Bøn. Efter at en Psalme nu var sjungen, gik Proselytinden til Døbefonten, hvor hun, efter aflagt Troesbekiendelse, blev knælende indlemmet i Christen-Samfundet ved den hellige Daab, og kaldt Marie Berg.
Lolland-Falsters Stifts-Tidende, 1827-01-19
Aalborg, den 10de Januar. Af en Skrivelse fra Vensyssel erfares, at Sognepræsten, Hr. Provst Kabell i Hjørring, og Bye- og Herredsfoged Hr. Kammerraad Poulsen sammesteds, have ved Jndbydelse erholdt et betydeligt Qvantum Rug og Byg, hos mange af Hjørring Byes veldædige Jndvaanere. Dette Korn har den Bestemmelse, at det i smaa Partier og til moderat Priis skal overlades fattige Haandværks- og Arbeidsfolk fra April af og indtil næstkommende Høst. Provsten besøgte Menigheden med Jndbydelsen, og den fik saaledes et heldigt Udfald. Da denne Handling er velgjørende, og vidner og christelig Omhu for den Fattige, tilhører den Publicum.
Lolland-Falsters Stifts-Tidende, 1827-01-19
Den 19de December er P. T. Chlavert beskikket til Fyrinspecteur ved Gjedser-Fyr paa Falster.
Lolland-Falsters Stifts-Tidende, 1827-01-19
Kjøbenhavns Børs-Cours, den 16de Januar. Hamb. 2 M. - , a vista 226. Species 227. Specier solgtes til 13 Mk. 10 s. Bank-Disconto 5 Procent. - Norske Speciessedler pr. 100 Specier 158 a 159 Rbd. Sedl. Svenske Sedler pr. Rdlr. Rigsgjeld 49 Rbs. Tegn. – 4 Proc. kongel. Obligationer (uden Renter) 83 1/2 a 84 1/4 Rbd. Sedl. Dito Dito 74 1/2 i Banco. Nationalbank-Obligationer (af Laanet 4de Februar 1820) 100 1/2 a 101 Rbd. r. S. Dito Dito 114 1/2 a 115 Rbd. Sedler. - 4 Procents uopsigelige Rigsbank-Obligationer, Renter pr. 6te Januar 90 1/2 a 91 Rbd. r. S. 6 Proc. norsk Laan, ved Hambro & Søn 103 1/2 a 104 i Banco. 4 Proc. Dito nye 92 1/2 a 93 Rbd. r. S. - Asiatiske Actier – – Rbd. Sedler. – 3 Proc. nye danske Obligationer 58 a 58 1/2 L. Sterl. (1 L. Sterl. beregnet til 14 Bcomk.
Lolland-Falsters Stifts-Tidende, 1827-01-19
Bekjendtgjørelser. J den 1271de Kjøbenhavns Trækning er i Giegengacks Collection udkommet en Terne ved Tallene: 1, 70, 78, hvis Beløb – da Ternen er ægte, og ikke selvgjort – vil blive Spilleren strax udbetalt.
Lolland-Falsters Stifts-Tidende, 1827-01-19
At vores kjære Moder, Christie sal. Carstensen, fød Holmsted, paa Cypressegaard, Onsdagen den 3die Januar 1827 ved en rolig Død er afgaaet, bekjendtgjøres sørgeligst for Familie og Venner. Paa egne og øvrige Sødskendes Vegne, H. Carstensen.
Lolland-Falsters Stifts-Tidende, 1827-01-19
Literatur. Da det Skrivt, som jeg agtede at udgive til Ved ste for de ulykkelige Grækere, af uformodede Aarsager, ikke kan anvendes efter denne Bestemmelse; saa agter jeg at udgive en Deel deraf, til Bedste for mig selv, hvorfor jeg herved vover at indbyde til Subscription. Bemeldte Skrivt vil omtrent blive 12 Ark stort, og koste 12 s. Tegn pr. Ark paa Skrivpapiir, og 8 s. Tegn pr. Ark paa Trykpapiir, af følgende Jndhold: Fruen paa Gjedserodde; Forbandelsen; Ali og Zaide; 3de Fortællinger, og General og Friherre von Phoenix overordentlige Reiser og Eventyr (en Münchhauseniade, som, hvis den maatte vinde Overbærelse, vil, skjøndt den i dette Skrivt skal udgjøre et Heelt for sig, blive fortsat i flere Deele), af følgende Hovedindhold: Samtale imellem Forfatteren og hans Mave; Præliminarier; Generalen fødes til Verden i en Luftballon; hans Reiser og Eventyr i Prinds Mechaniks underjordiske Rige, paa det store Verdenshav, i Havfruernes Land, i det hidtil ubekiendte Jdealien og i Tydskland." Kjøbenhavn, den 9de Januar 1827. F. W. Stockfleth, Capitain Subscription paa ovennævnte Skrivt modtages paa Addressecontoiret i Mariboe.
Lolland-Falsters Stifts-Tidende, 1827-01-19
Auctioner. Jfølge Forlig og Udlæg bliver det Arbeidsmand Johan Rasmussen Fugl i denne Byes Vestergade tilhørende Huus paa 7 Fag, Bindingsværk med Straatag, samt den til Huset liggende Hauge og Brugsret til 3 Tønder Land i Byens Marker, stillet til 3de offentlige Auctioner, som afholdes paa denne Byes Raadstue, Mandagen den 19de Februar, samt 5te og 19de Marts næstkommende, hver Dags Formiddag Kl. 10; hvilket herved bekjendtgjøres alle Vedkommende ifølge Placaten af 22de April 1817. Rødbye Byefoged-Contoir, den 11te Januar 1827. S. Jbsen.
Lolland-Falsters Stifts-Tidende, 1827-01-19
Jndkaldelse.
Lolland-Falsters Stifts-Tidende, 1827-01-19
Uagtet det ikke formodes, at vores afdøde Moder, sal. Christie Carstensen, fød Holmsted, paa Cypressegaard, har efterladt sig nogen os ubekjendt Gield, saa bliver dog herved, i Medhold af Placaten af 26de October 1792, den eller de, der maatte formene at have nogetsomhelst Krav, indkaldede med 12 Ugers Varsel at anmelde og beviisliggjøre saadant for Undertegnede, da efter denne Tids Forløb ingen videre Anmeldelse modtages. Cypressegaard, den 19de Januar 1827. H. Carstensen, paa egne og andre myndige Arvingers Vegne.
Lolland-Falsters Stifts-Tidende, 1827-01-19
Tjeneste ledig. En ugivt Person, som har lært Bødkerprofessionen, og tillige har saa megen Færdighed i Regning og Skrivning, at han kan paatage sig at tælle og beregne Tiende in natura, kan til førstkommende Mai faae Condition hos Forpagter Hoff paa Gammelgaard, naar man derom til ham snarest muligt henvender sig for at erfare de nærmere Conditioner.
Lolland-Falsters Stifts-Tidende, 1827-01-19
Tilkjøbs. Guds Fred i det nye Aar! Froprædiken i St. Nicolai Kirke i Nakskov paa Nyaarsmorgen 1827, af S. P. Brammer, faaes heftet for 20 s. hos Bogbinder L. Østerriis i Nakskov.
Lolland-Falsters Stifts-Tidende, 1827-01-22
Lollands og Falsters Stifts Kongelig alene privilegerede. Efterretninger. Addressecontoirs - Eenogtyvende Aargang. Rummer 7. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-01-22
Udenlandsk. London, den 9de Januar. Den 5te dennes er Hertugen af York, efter lange og haarde Lidelser, afgaaet ved Døden. Hs. kgl. Høihed leed siden Juni Maaned af Vattersot, og underkastede sig derfor Operation, hvorved Sygdommen vel blev hævet, men Følgerne havde alt for meget angrebet Legemet til at den høie Patient kunde overstaae den. Man havde meget tidlig sagt Høisamme, at hans Tilstand ikke var uden Fare, dog har han Alt med største Fasthed, Rolighed og Hengivenhed i sin Skabers Villie, omendskjøndt hans Omgivende kunde mærke han var meget bekymret for sin Helbredelse. Da Hertugens Aand ikke leed, besørgede han sine Forretninger, som Overbefalingsmand ved Armeen, med sin sædvanlige Raskhed og Punctlighed. Hans Endeligt var en Jndslumren, som lader sig forklare af hans udmattede Tilstand. Ved Hertugens Død er Tronfølgen gaaet over til hans Broder, Hertugen, af Clarence, og dersom denne døer uden Afkom falder samme til Prindsesse Alexandring Victoria, eneste Datter af den afdøde Hertug af Kent, født den 24de Mai 1819. Skulde hun død, følger Hertugen af Cumberland og derpaa hans Søn Georg Frederik, dersom denne der uden Arvinger, Hertugen af Suser og derpaa Hertugen af Cambringe og dennes Efterkommere. Sorgen over den elskede Fyrstes Død, der i 30 Aar stod i Spidsen for det brittiske Militairvæsen og var meget elsket af Armeen, er almindelig. Fra den 11te begynder Hofsorgen, den 18de og 19de vil Liget blive udsat paa Paradeseng i St. James Pallads og derpaa blive bisat i den kgl. Familiebegravelse i Windsor. Det engelske Blad British Traveller anseer det for afgjort, at Hertugen af Wellington vil erholde den Afdødes høie Tirsdagen den 22 Januar 1827. Militairpost; men en stor Deel af Nationen og Armeen vil hellere see en kgl. Prinds i Spidsen for Armeen.
Lolland-Falsters Stifts-Tidende, 1827-01-22
Linieskibet Asia paa 84 Kanoner bliver udrustet som Flagsskib for Viceadmiral Codrington, der skal antage Overcommanden over Stationen i Middelhavet.
Lolland-Falsters Stifts-Tidende, 1827-01-22
Marseille, den 2den Januar. Man har her forflere Grækerforeningers Regning kjøbt et nybygget Skib paa 500 Tdr. og 10 Kanoner, og man paastaaer, at Lord Cochrane vil inden 14 Dage dermed stikke i Søen. Den hele Udrustning koster, tilligemed Sold for 100 Mand, kun 200,000 Fl. – J Breve fra Oberst Fab vier klages over den ringe Hjælp, som de iregulaire Tropper, under Karaiskaki, yde ham. Flere Steder have sendt Deputerede til ham, for at bede om hans Beskyttelse. Den skotske Oberst Gordon vil, tilligemed 6 i Zante oprettede og betalte Compagnier, stille sig under Fabriers Commando.
Lolland-Falsters Stifts-Tidende, 1827-01-22
Adskilligt. Naar man beregner den engelske Statsgield til 700 Millioner Pund Sterling, saa vilde denne Sum, fordeelt i engelske Bankbilletter paa et Pund, optage et Rum af 4,506 engelske Qvadratmile og 558 Vards. Bemeldte Sum, 700 Millioner, er fire Gange saa meget som samtlige europæiske Staters offentlige aarlige Jndkomster.
Lolland-Falsters Stifts-Tidende, 1827-01-22
Hertugen af Grafton i England har i forrige Aar vundet 13,000 Pd. St. ved Væddemaal paa sine Heste.
Lolland-Falsters Stifts-Tidende, 1827-01-22
Jndenlandsk. J Anledning af Hs. Majestæt Kongens Fødselsdag kan ventes opfort paa det kongel. Theater, Ferdinand Cortez, med Musik af Spontini.
Lolland-Falsters Stifts-Tidende, 1827-01-22
Den 12te Januar er Cancelliedeputeret A. C. Kjerulff, Politiedirecteur i Kjøbenhavn, tillagt Ordre til indtil videre at overtage afgangne Geheime-Statsminister Kaas's Forretninger, som Chef for Kjøbenhavns Politie og Kystpolitiet.
Lolland-Falsters Stifts-Tidende, 1827-01-22
Ved et af Cancelliet, paa indkommen Forespørgsel, under 30te Decbr. f. A. meddeelt Svar, er det afgjort: at naar et i en Kjøbstad givt og boesiddende Fruentimmer hændelsesviis i et Landsbyesogn føder et Drengebarn, som strax bliver flyttet til og døbt i den Kjøbstad, i hvilken Faderen har sin Boepæl, er det fri for Værnepligten.
Lolland-Falsters Stifts-Tidende, 1827-01-22
J Kjøbenhavn sælges nu tærnet Silketøi, som kaldes Walter Scott.
Lolland-Falsters Stifts-Tidende, 1827-01-22
En Handlende i Hovedstaden, N. Olsen paa Kjøbmagergade, sælger Blandingstobak af sexten forskjellige Sorter til 6 og 8 Mk. Pundet.
Lolland-Falsters Stifts-Tidende, 1827-01-22
Brødrene Fouraux, hvis Selskab er meget talrigt, opfører i denne Tid beundringsværdige Forestillinger i Odense. En Hr. Macini udfører de sværeste Legemsøvelser. Han hænger nemlig, blot med den ene Fod paa Linien, med Hovedet nedad medens 5 Personer entre op af ham og saaledes flyngende med denne Byrde accompagnerer paa Trompet. Dagleier Sønnichsens Kone, Catharina Magdalene, i det forrige glücksborgske Allodialgods Nübel, som den 1ste April f. A. dræbte sit 19 Uger gamle Barn, ved at slaae det i Hovedet med en Hammer, paa en Tid da det græd i sin Vugge, er af den slesvig-holsteenske Over-Criminalret dømt til at miste sin Hals, men blev af Hs. Majestæt vor allernaadigste Konge benaadet med Tugthuusarbeide paa Livstid fordi Forbrydelsen var udover uden Overlæg og fremskyndet ved nogle hos Deliqventinden, i Hensyn til Fremtiden, opstaaede foruroliggende Sindslidelser.
Lolland-Falsters Stifts-Tidende, 1827-01-22
Ledige Embeder. under det danske Cancellie: Svallerup Sognekald i Sjællands Stift, 400 Rbd. Søeborg og Gilleleie Sognekald i Sjællands Stift, 420 Rbd.
Lolland-Falsters Stifts-Tidende, 1827-01-22
Panorama eller Rundmalerieaf Aaret 1827.
Lolland-Falsters Stifts-Tidende, 1827-01-22
Mine Herrer og Damer, har De Lyst at see Hvorledes Nytaaret sig vil betee; Saa behager de her i dette Perspectiv At skue dets Fødsel og hele Liv, Det begynder med Ønsker og med Visitter; Man gjør Vers, paa Et og Andet Man hitter For at glæde Venner og Veninder, og dem, Som ynde vort Væsen og hjælpe os fremDe Rige gjør Gjæstebud, Smaafolk Gilder, Man spiser og drikker og noget spilder, Pasiarer, bagtaler, gier Næsten Piller, Ved fyldte Bæger sin Tørst man stiller. Ved Caffen og Theen der mønstres Enhver; Thi Tungen Man veed er et tveægget Sværd, Der fortræffelig skjærer og hugger og stikker, Og Godfolk Ære overbeklikker.
Lolland-Falsters Stifts-Tidende, 1827-01-22
Saa spiser man Syltetøi, Æble og Kager Og stundom man ud i Visitter ager, At sige Damerne; Mændene sidde, Saa stille som Høns der bringes paa Spidde, Ved Lihombre, Ravgalianus, Boston og Whist, Og smøge og bruge Forstand eller List. Saa klinge de Bielder for pyntede Kane; Bag paa, som oftest, der kroer sig en Hane, En Mandsling, en Elsker, der vældigen smelder, Af bareste Glæde mod Damen sig hælder, Og puster sit glødende Hjerte til Flamme, Vil liste i Donnens Nerver den Samme. Saa komme Concerter, Assembleer og Baller, Commedier og Smanse, som det sig nu falder; Molinsky og Valtser den Unge beruser, Som Hvirvelvinde i Salen det suser; Den blege Svindsot seer himsk derpaa, Med rallende Latter han tænker som saa: Valts J kun, J suarlig Jer Helsot skal faae." Saa løbe de Store og Smaae Fastelavn.
Lolland-Falsters Stifts-Tidende, 1827-01-22
J Aarhuus og Randers og i Kjøbenhavn, J Aalborg og Rom og Thisted og Nibe, J Hjørring, Venedig, Colding og Ribe, J Odense, Hamborg, i Horsens og Wien, J Viborg, Neapel, Paris og Berlin; Man sluger Boller, Bonbons og Knas, Og driver al Slags Gjøgleri og Spas. Nu spirer Naturens Lemmer og Krop, De Træer udfolde den hyllede Knop, Fra Ørnen til smaae bitte syngende Fugle, Fra Gjøgen til Spurven og tudende Ugle, Fra Elefanten til Myg og til Flue, Fra kneisende Frøken til simpleste Frue, Der ulmer og gløder de opvakte Kræfter, Som vaaned af Dvalen, Man længes efter; Vil sige: Vaaren kommer, optøer Alt hvad der iisnede, stivnede for - Og Jorden, der var som en Bergefisk tør, Blier nu saa haandteerlig som nykjernet Smør, Man faaer sig Sommerdragter og Hatte, Spadserer, kjører, gaaer og blir matte. Puster af Varme og fryser iblandt, Naar Pengefeberen sig indfandt. Man gjør Toure paa Landet til Vogns og til Hest, Spiser Jordbær, Asparges, grønne Ærter dernæst, Derefter Agurkesalat og Frugter, Kirsebær, Æbler, Pærer, og lugter Blomsterduft hvor man vender sin Næse; Hvortil man kan strikke, sye eller læse Commedier, Digte, Roman-Godtegodt, Det moderne er nu af Sir Walter Scott, Saa doer der en Keiser, en Konge, en Drot, En Hertug, en Prinds; saa brænder et Slot, Saa føres der Krig, saa sluttes der Fred; Saa dandse, ved Jordskjælv, de Taarne afsted; Saa rase Orcaner, slaaer Skibene om, Og alt deres Mandskab paa Havbunden kom; Saa driver Vraget til christne Strand, Hver plyndrer og bjerger det bedste han kan. Saa brænder en Gaard, en Mølle, en Bye, Og nogne Mange fra Luerne flye, Saa kommer Cholera morbus og Gigt, Vandflod, Missvært, Hagel og Sligt, Torden, Skybrud, om Sommer Frosten; Typhus, Kathar, Krampe og Hosten Rager i Mængde de Koner og Mænd, Spradebasser og Møer til Graven hen Bønder og Karle, og Piger og Fruer, Frokkener og Jomfruer døe brat som Fluer; Husarer, Oberster, Majorer til Hest, Dratte, som ogsaa Degne og Præst; Ja selv Generaler og alskens Raader, Grever, Baroner og høie Naader. De gange al Kjødets den vanlige Gang Og jordes med Hæder og mindes ved Sang (Ja kan man ei leve, saa maa man jo døe;) Saa sige de Arvinger kjærlig "AdiølMine Herrer og Damer, fra Kong Salomons Tider Og lige til Dato et Aar det glider J Tidernes Strøm og et andet opstaaer, Der paa lidt Forandring er fast som ifjor Jeg ønsker, som billigt, Dem Allesammen Kuns fiint af Sorger, men megen Gammen!
Lolland-Falsters Stifts-Tidende, 1827-01-22
Forestaaende vittige og comiske Digt, hvormed Viborger Samler begynder sit første Nummer for indeværende Aar, har man ikke villet undlade ogsaa at meddele dette Blads Læsere.
Lolland-Falsters Stifts-Tidende, 1827-01-22
Kjøbenhavns Børs-Cours, den 19de Januar. Hamb. 2 M. - , a vista 228. Species 228. Specier solgtes til 13 Mk. 11 s. Bank-Disconto 5 Procent. - Norske Speciessedler pr. 100 Specier, 160 a 161 Rbd. Sedl. Svenske Sedler pr. Rdlr. Rigsgjeld 50 Rbs. Tegn. - 4 Proc. kongel. Obligationer (uden Renter) 83 1/2 a 84 3/4 Rbd. Sedl. Dito Dito 73 1/2 i Banco. - Nationalbank-Obligationer (af Laanet 4de Februar 1820) 100 1/2 a 101 Rbd. r. S. Dito Dito 114 1/2 a 115 Rbd. Sedler. - 4 Procents uopsigelige Rigsbank-Obligationer, Renter pr. 6te Januar 90 1/2 a 91 Rbd. r. S. 6 Proc. norsk Laan, ved Hambro & Søn 103 1/2 a 104 i Banco. 4 Proc. Dito nye 94 1/2 a 95 Rbd. r. S. - Asiatiske Actier a - Rbd. Sedler. – 3 Proc. nye danske Obligationer 58 a 58 1/2 L. Sterl. (1 L. Sterl. beregnet til 14 Bcomk.
Lolland-Falsters Stifts-Tidende, 1827-01-22
(Formedelst Storm og Sneefog ankom Rideposten først her til Mariboe i Aftes omtrent Kl. 6.)